
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 212 


6 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

374. Τροποποίηση του Π.Δ/τος 12/1988 «Οργανι¬ 
σμός του Ταμείου Σύνταξης και Επικουρικής 
Ασφάλισης Προσωπικού Γεωργικών Συνεταιρι¬ 
κών Οργανώσεων» (ΦΕΚ 7/Α/88), όπως τροπο¬ 
ποιήθηκε με το Π.Δ. 120/89 (ΦΕΚ 57/Α/89) .. 1 

375. Κανονισμός Λογιστικής και Οικονομικής Οργα- 

νώσεως και λειτουργίας του Ταμείου Επικουρι¬ 
κής Ασφαλίσεως και Πρόνοιας Προσωπικού Ελ¬ 
ληνικής Ραδιοφωνίας - Τηλεόρασης και Τουρι¬ 
σμού . 2 

376. Αύξηση του ανωτάτου ορίου του εφάπαξ βοηθή¬ 

ματος που παρέχεται από το Ταμείο Συντάξεων 
Εφημεριδοπωλών και Υπαλλήλων Πρακτορείων 
στους ασφαλισμένους υπαλλήλους του. 3 

377. Τροποποίηση και συμπλήρωση του Β.Δ. 631/72 

(ΦΕΚ 180Α/16.10.72) «Περί οργανώσεως και 
λειτουργίας της Δημόσιας Σχολής Εμπορικού 
Ναυτικού Σωστικών και Πυροσβεστικών Μέσων» 
όπως αυτό τροποποιήθηκε με τα Π.Δ. 425/88 
(ΦΕΚ 196Α/30.8.88) και 365/92 (ΦΕΚ 184Α/ 
92). 4 

378. Σύσταση θέσεων Εκπαιδευτικού προσωπικού με 

σχέση εργασίας Ι.Δ. στις Δημόσιες Σχολές Εμπο¬ 
ρικού Ναυτικού. 5 

ΑΠΟΦΑΣΕΙΣ 

α) Σύσταση Ανώνυμης Εταιρείας πρακτορείας επιχει¬ 
ρηματικών απαιτήσεων με την επωνυμία «Ρεοΐ 
ΗβΙΙεδ Α.Ε. Πρακτορείας Επιχειρηματικών Απαι¬ 
τήσεων» και β) συμμετοχή της Ιονικής Τράπεζας 
στο μετοχικό κεφάλαιο της υπό σύσταση Εται¬ 
ρεία. ® 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 374 (1) 

Τροποποίηση του Π.Δ/τος 12/1988 «Οργανισμός του Τα¬ 
μείου Σύνταξης και Επικουρικής Ασφάλισης Προσωπι¬ 
κού Γεωργικών Συνεταιρικών Οργανώσεων» (ΦΕΚ 7/Α/ 

88), όπως τροποποιήθηκε με το Π.Δ. 120/89 (ΦΕΚ 57/ 

Α/89). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 5 του άρθ. 6 του Ν. 2026/92 (ΦΕΚ 43 Α) 
όπως τροποποιήθηκε με τις διατάξεις της παρ. 1 του αρθ. 
30 του Ν. 2190/94 (ΦΕΚ 28/Α). 

β) του άρθρου 27 του Ν. 2081/91 (ΦΕΚ 154/Α). 

2. Την 1026431/268/0006Α/2.3.94 κοινή απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυ¬ 
πουργό Οικονομικών» (ΦΕΚ 154/Β). 

3. Την 2024/26.10.93 κοινή απόφαση «Ανάθεση αρμο¬ 
διοτήτων στον Υφυπουργό Υγείας, Πρόνοιας και Κοινωνι¬ 
κών Ασφαλίσεων Φοίβο Ιωαννίδη» (ΦΕΚ 833/Β). 

4. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται δαπάνη σε βάρος του 
προϋπολογισμού του Ταμείου Συντάξεως και Επικουρικής 
Ασφάλισης Προσωπικού Γεωργικών Συν/κών Οργανώ¬ 
σεων ύψους 3.200.000 δρχ. περίπου για το τρέχον οικο¬ 
νομικό έτος και 3.500.000 δρχ. περίπου για καθένα από 
τα επόμενα έτη, η οποία θα καλυφθεί από το ειδικό απο- 
θεματικό του Ταμείου ύψους 7.000.000 δρχ. 

5. Την αριθμ. 553/1994 γνωμοδότηση του Συμβουλίου 
της Επικράτειας, μετά από πρόταση του Υπουργού Προε¬ 
δρίας της Κυβέρνησης και Υφυπουργών Οικονομικών και 
Υγείας, Πρόνοιας και Κοινωνικών Ασφαλίσεων αποφασί¬ 
ζουμε: 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 

Το άρθρο 2 του Π.Δ/τος 12/1988 (ΦΕΚ 7/Α/88), όπως 
τροποποιήθηκε με το Π.Δ. 120/89 (ΦΕΚ 57/Α/89) αντι¬ 
καθίσταται ως εξής: 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρα¬ 
κάτω θέματα κατανεμόμενα μεταξύ των τμημάτων και των 
γραφείων ως ακολούθως: 

α) Τμήμα Ασφάλισης Μητρώου: 

- Μέριμνα για την υπαγωγή στην ασφάλιση του Ταμείου 
κάθε κατά νόμου ασφαλιστέου προσώπου. 

- Μέριμνα για την ασφαλιστική τακτοποίηση κάθε κατά 
νόμο προσώπου που έπρεπε να είχε τακτοποιηθεί ασφα- 
λιστικώς. 

- Τήρηση Γενικού Μητρώου ασφαλισμένων και αλληλο¬ 
γραφία με ασφαλισμένους και εργοδότες. 

β) Τμήμα Εσόδων: 

- Μέριμνα για την κανονική είσπραξη των εσόδων από 
ασφαλιστικές εισφορές και τη λήψη κάθε αναγκαστικού 
μέτρου για είσπραξη καθυστερούμενων εισφορών, ως και 
διακανονισμό και τακτοποίηση σύμφωνα με το νόμο, κα¬ 
θυστερούμενων εισφορών. Συμφωνία ατομικών λογαρια¬ 
σμών εργοδοτών. Βεβαίωση των εσόδων από εισφορές 
μετά από έλεγχο των λογαριασμών των εργοδοτών. 

- Υπολογισμός και επιβολή προσθέτων τελών, λόγω κα¬ 
θυστέρησης καταβολής των εισφοροκρατήσεων. 

- Καθορισμός χρόνου ασφάλισης των ασφαλισμένων. 

γ) Τμήμα Παροχών: 

- Παραλαβή και έλεγχος δικαιολογητικών συνταξιοδο- 
τήσεως και αλληλογραφία με άλλους Ασφαλιστικούς Ορ¬ 
γανισμούς για προσμέτρηση χρόνου ασφάλισης. 

- Επιμέλεια για την εφαρμογή όλων των διατάξεων επί 
των παροχών και της εξαγοράς προϋπηρεσίας. Αναγνώ¬ 
ριση στρατιωτικής θητείας ασφαλισμένων και συνταξιού¬ 
χων. Ελεγχος δικαιώματος προσμέτρησης χρόνου διαδο¬ 
χικής ασφάλισης και παροχή ασφαλιστικών στοιχείων. 

- Απαιτήσεις και υποχρεώσεις του Ταμείου έναντι των 
άλλων Ασφαλιστικών Οργανισμών από τη διαδοχική ασφά¬ 
λιση. 

- Τήρηση αρχείου και μητρώου συνταξιούχων του Τα¬ 
μείου, ενημέρωση των ατομικών φακέλλων και τήρηση 
πρωτοκόλλου συνταξιοδοτικών αποφάσεων. 

- Παρακολούθηση διάρκειας αναπηριών και παραπομπή 
σε Υγειονομικές Επιτροπές του ΙΚΑ. 

δ) Τ μήμα Διοικητικού: 

- Εφαρμογή των διατάξεων που αφορούν θέματα κατά¬ 
στασης προσωπικού, τήρηση συστήματος παρακολούθη¬ 
σης, των στοιχείων των υπαλλήλων με ατομικά δελτία, κα¬ 
θώς και των ατομικών φακέλλων του προσωπικού αυτού. 

- Εισήγηση σε θέματα προγραμματισμού ανθρώπινου 
δυναμικού, αξιοποίησης και εκπαίδευσης προσωπικού. 

- Παραλαβή και πρωτοκόλληση εισερχόμενης, εξερχό- 
μενης και εμπιστευτικής αλληλογραφίας. Εξυπηρέτηση 
και παροχή πληροφοριών στους πολίτες. Παροχή γραμμα¬ 
τειακής εξυπηρέτησης του Δ. Συμβουλίου του Ταμείου. 

- Έκδοση εγκυκλίων, κοινοποίηση εγγράφων και εγκυ¬ 
κλίων, παραλαβή και τήρηση σειρών φύλλων Εφημερίδας 
της Κυβέρνησης, εκτύπωση και αναπαραγωγή εγκυκλίων 
και διαφόρων εντύπων, φροντίδα για την τήρηση αρχείου 
εγκυκλίων και βιβλιοδέτηση αυτών. 


- Μέριμνα για τη βεβαίωση του γνήσιου της υπογραφής 
του προσωπικού και των πολιτών. 

- Βεβαίωση από τον Προϊστάμενο ή το νόμιμο αναπλη¬ 
ρωτή του της ακρίβειας αντιγράφων, φωτογραφιών ή φω¬ 
τοτυπιών, εγγράφων των οποίων το πρωτότυπο έχει εκδο- 
θεί από το Ταμείο και γενικά δικαιολογητικών, ύστερα από 
αντιπαραβολή τους με το επιδεικνυόμενο σχετικό πρωτό¬ 
τυπο ή ακριβές αντίγραφο. 

- Μέριμνα για τη σύσταση στις Υπηρεσίες πάγιας προ¬ 
καταβολής χαρτοσήμου και λοιπών ενσήμων, καθώς και 
εντύπων υπεύθυνων δηλώσεων για την εξυπηρέτηση των 
πολιτών. Μέριμνα για τη συγκρότηση κάθε φύσης Επιτρο¬ 
πών. Ορισμός εκπροσώπων σε συμβούλια και επιτροπές. 
Χαρακτηρισμός της αλληλογραφίας και δακτυλογράφηση 
εγγράφων. 

- Επισκευή και συντήρηση του κτιρίου. Συντήρηση των 
ηλεκτρολογικών και κοινών τηλεφωνικών εγκαταστά¬ 
σεων, συντήρηση υδραυλικών εγκαταστάσεων. Μέριμνα 
για τη συντήρηση του εξοπλισμού γραφείων. Καθαριότητα 
και φύλαξη του κτιρίου του Ταμείου. 

- Τήρηση καταλόγου - Μητρώου προμηθευτών και 
αξιολόγησή τους. 

- Επιμέλεια για την κατάρτιση και παρακολούθηση της 
εκτέλεσης του ετήσιου προγράμματος προμηθειών. Μέρι¬ 
μνα για την παραλαβή, αποθήκευση, διαφύλαξη των κάθε 
φύσης υλικών, μηχανογραφική παρακολούθηση των υλι¬ 
κών, τήρηση μητρώου ειδών μηχανικού και λοιπού εξολι- 
σμού. 

- Μέριμνα για την παρακολούθηση, την αξιοποίηση και 
την εκμετάλλευση της περιουσίας του Ταμείου και την εί¬ 
σπραξη των εσόδων που προέρχονται από αυτή. 

- Συντήρηση και επισκευή των ακινήτων του Ταμείου 
και του εξοπλισμού τους. 

- Φροντίδα για τις προμήθειες κάθε είδους υλικού. Διε¬ 
νέργεια διαγωνισμών προμήθειας κάθε είδους υλικού και 
εξοπλισμού και ανάθεση έργου. 

ε) Τμήμα Οικονομικού: 

- Τήρηση Λογιστικών βιβλίων, κατάρτιση και παρακο¬ 
λούθηση της εκτελέσεως του Προϋπολογισμού, των εσό¬ 
δων και εξόδων του Ταμείου, του ετήσιου ισολογισμού και 
απολογισμού μετά της οικείας εκθέσεως. 

- Έκδοση χρηματικών ενταλμάτων πληρωμής και εντο¬ 
λών πληρωμής και παρακολούθηση λογαριασμών μετά 
Δημοσίου και τρίτων. 

- Μέριμνα για την κατά τις κείμενες διατάξεις πραγμα¬ 
τοποίηση των δαπανών και εκκαθάριση των αποδοχών και 
λοιπών αποζημιώσεων του προσωπικού. 

- Εκτέλεση αποφάσεων του Διευθυντή του Ταμείου για 
απονομή συντάξεων. 

- Παρακολούθηση μεταβολών των συντάξεων, υπολογι¬ 
σμός των κρατήσεων επί συντάξεων νέων συνταξιούχων 
και έλεγχος επιταγών εκτελεσθεισών και μή. 

- Παροχή και παρακολούθηση δανείων ασφαλισμένων, 
παρακολούθηση εξοφλήσεως προϋπηρεσιών των συντα¬ 
ξιούχων. 

- Τήρηση των χρεωπιστοτικών λογαριασμών εργοδοτών 
και ασφαλισμένων, παρακολούθηση και συμφωνία των 
αντιγράφων λογαριασμών (ΕΧΤΡΑΙΤ) της Αγροτικής Τρά¬ 
πεζας της Ελλάδος στον τομέα της πίστωσης. 

Τήρηση των απαραίτητων βιβλίων μισθοδοσίας. 

- Παρακολούθηση της εξέλιξης των διαφόρων συμβά¬ 
σεων που έχει συνάψει το Ταμείο και εμπρόθεσμη αντιμε¬ 
τώπιση των ζητημάτων που τυχόν προκύπτουν. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

στ) Τμήμα Μηχανογράφησης: 

- Μέριμνα για την επεξεργασία στοιχείων και μηχανο¬ 
γράφηση όλων των εργασιών του Ταμείου. 

- Επιμέλεια της ανάλυσης και σχεδίασμά των υπό μηχα¬ 
νογράφηση εργασιών. Κατάρτιση σχετικών προγραμμά¬ 
των. Μέριμνα για την κωδικοποίηση των εχόντων ανάγκη 
υπηρεσιακών στοιχείων. Τήρηση ενημέρωση και ταξινό¬ 
μηση του μηχανογραφικού αρχείου. 

ζ) Γραφείο Νομικών Υποθέσεων: 

- Προάσπιση δια της δικαστικής οδού των συμφερό¬ 
ντων του Ταμείου και επίλυση κάθε νομικού θέματος που 
ήθελε προκύψει κατά τη λειτουργία του Ταμείου. 

- Ο Προϊστάμενος του γραφείου παρίσταται και εκπρο¬ 
σωπεί το Ταμείο, ενώπιον κάθε δικαστηρίου αρχής ή Υπη¬ 
ρεσίας. 

η) Περιφερειακά Γ ραφεία Θεσσαλονίκης και Πάτρας: 

- Μέριμνα για την εγγραφή και ασφάλιση των υπαγομέ- 
νων στην ασφάλιση του Ταμείου της περιφέρειας του. 

- Επιμέλεια για τον έλεγχο των εργοδοτών και τη βεβαί¬ 
ωση και είσπραξη των εισφορών, χειρισμό γενικά των υπο¬ 
θέσεων του Ταμείου». 

Αρθρο 2 

1) Στο Ταμείο Σύνταξης και Επικουρικής Ασφάλισης 
Προσωπικού Γεωργικών - Συνεταιρικών Οργανώσεων συ- 
νιστάται μία (1) επί πλέον θέση δικηγόρου με έμμισθη 
εντολή και άδεια δικηγορίας στον Άρειο Πάγο. 

2) Το εδαφ. 3 του αρθ. 5 του Π.Δ. 12/1988 αντικαθί¬ 
σταται ως εξής: 

«Στο Γ ραφείο Νομικών Υποθέσεων, προϊσταται ο αρ¬ 
χαιότερος Δικηγόρος». 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΝΑΣΤ. ΠΕΠΟΝΗΣ ΔΗΜ. ΓΈΩΡΓΑΚΟΠΟΥΛΟΣ 

ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝΟΝ. ΑΣΦΑΛΙΣΕΩΝ 

Φ. ΙΩΑΝΝΙΔΗΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 375 (2) 

Κανονισμός Λογιστικής και Οικονομικής Οργανώσεως και 

λειτουργίας του Ταμείου Επικουρικής Ασφαλίσεως και 

Πρόνοιας Προσωπικού Ελληνικής Ραδιοφωνίας - Τη¬ 
λεόρασης και Τουρισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 861 /79 (ΦΕΚ Α 2) 
όπως αντικαταστάθηκαν με τις διατάξεις του άρθρου 8 
του Ν. 1276/82 (ΦΕΚ Α 100). 

2. Τις διατάξεις της παρ. 8 του άρθρου 90 του Ν. 
2084/92 (ΦΕΚ Α 165), καθώς και τις διατάξεις των άρ¬ 
θρων 83, 84 και 85 του νόμου αυτού. 


3. Τις διατάξεις των άρθρων 23 παρ. 1 περιπτ. στ. 24 
παρ. 1 και 2 περιπτ. γ και 27 παρ. 1 περιπτ. δ του Ν. 

1558/85 «Κυβέρνηση και Κυβερνητικά Όργανα» (ΦΕΚ Α 
137). 

4. Τις διατάξεις του άρθ. 29Α του Ν. 1558/85 (ΦΕΚ Α 
137) όπως προσετέθησαν με τις διατάξεις του αρθ. 27 του 
Ν. 2081/92 (ΦΕΚ Α 154). 

5. Τη γνώμη του Δ.Σ. του Ταμείου Επικουρικής Ασφάλι¬ 
σης και Πρόνοιας προσωπικού ΕΡΤ και Τουρισμού που 
διατυπώθηκε στις αριθμ. 27/23.9.93 και 10/7.4.94 συνε¬ 
δριάσεις αυτού. 

6. Την απόφαση Πρωθυπουργού και Υπουργού Υγείας, 
Πρόνοιας και Κοινωνικών Ασφαλίσεων αριθμ. 2024/ 
26.10.93 «Ανάθεση αρμοδιοτήτων στον Υφυπουργό 
Υγείας, Πρόνοιας και Κοινωνικών Ασφαλίσεων Φοίβο Ιω- 
αννίδη» (ΦΕΚ Β 833). 

7. Την αρ. 1026431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομι¬ 
κών. 

8. Το γεγονός ότι, από τις διατάξεις του διατάγματος 
αυτού δεν προκαλείται δαπάνη σε βάρος του Κρατικού 
Προϋπολογισμού. 

9. Την αριθμ. 487/1994 γνωμοδότηση του Συμβουλίου 
της Επικρατείας με πρόταση του Υφυπουργού Υγείας, 
Πρόνοιας και Κοινωνικών Ασφαλίσεων και του Υφυπουρ¬ 
γού Οικονομικών, αποφασίζουμε: 

Ο Κανονισμός Λογιστικής και Οικονομικής Οργανώ- 
σεως και Λειτουργίας του Ταμείου Επικουρικής Ασφαλί¬ 
σεως και Πρόνοιας Προσωπικού Ελληνικής Ραδιοφωνίας - 
Τηλεόρασης και Τουρισμού διέπεται από τις ακόλουθες 
διατάξεις: 

Α $Η ?1 

Οικονομικό Έτος και Λογιστικό Σύστημα 

1. Το οικονομικό έτος και η λογιστική χρήση του Τα¬ 
μείου αρχίζει την 1 η Ιανουάριου και λήγει την 31 η Δεκεμ¬ 
βρίου του ιδίου έτους. 

2. Από τη θέση σε ισχύ του προβλεπόμενου από το άρ¬ 
θρο 83 παρ. 2 του Ν. 2084/92 Προεδρικού Διατάγματος, 
το Ταμείο εφαρμόζει το κατά την παράγρ. 1 του εν λόγω 
άρθρου ενιαίο λογιστικό σχέδιο των Φορέων Κοινωνικής 
Ασφάλισης, με παράλληλη τήρηση των σχετικών εγκυ¬ 
κλίων και οδηγιών του Υπουργείου Υγείας, Πρόνοιας και 
Κοινωνικών Ασφαλίσεων. 

Αρθρο 2 
Προϋπολογισμός 

1. Τα έσοδα και τα έξοδα προσδιορίζονται κάθε οικονο¬ 
μικό έτος με βάση τον προϋπολογισμό του Ταμείου και κα¬ 
τατάσσονται σ' αυτόν κατά γενικές κατηγορίες και υποκα¬ 
τηγορίες, σύμφωνα με το δεκαδικό σύστημα. 

2. α) Έξοδα θεωρούνται όσα εισπράττονται κατά την 
διάρκεια του οικονομικού έτους. 

β) Έσοδα θεωρούνται όσα πραγματοποιούνται για πα¬ 
ροχές και άλλες δαπάνες κατά την διάρκεια του οικονομι¬ 
κού έτους. 

3.0 προϋπολογισμός κάθε οικονομικού έτους καταρτί¬ 
ζεται από το Τμήμα Οικονομικού του Ταμείου ξεχωριστά 
για κάθε κλάδο ασφάλισης (Επικουρικής και Πρόνοιας) 
πριν από την έναρξη του οικονομικού έτους και υποβάλλε¬ 
ται εντός του μηνός Δεκεμβρίου για έγκριση στο Διοικη¬ 
τικό Συμβούλιο από τον Διευθυντή του Ταμείου συνοδευ- 
όμενος από την Εισηγητική Έκθεση, που περιέχει ανά- 

λιιση και αιτιολόγηση των επί μέρους κονδυλίων των προ- 
βλεπομένων εσόδων και εξόδων. 

4. Ο προϋπολογισμός με την Εισηγητική έκθεση μετά 
την έγκρισή του από το Διοικητικό Συμβούλιο, υποβάλλε¬ 
ται για έγκριση στο Υπουργείο Υγείας, Πρόνοιας και Κοι¬ 
νωνικών Ασφαλίσεων, το βραδύτερο μέχρι τέλους Δεκεμ¬ 
βρίου πριν από την έναρξη του οικονομικού έτους. 

5. Κάθε εισήγηση στο Διοικητικό Συμβούλιο που αφορά 
την έγκριση δαπάνης πρέπει να συνοδεύεται από βεβαί¬ 
ωση του Λογιστηρίου ότι υπάρχει η απαιτούμενη πίστωση. 

6 . Για την παρακολούθηση της εκτελέσεως του Προϋ¬ 
πολογισμού το Λογιστήριο τηρεί ιδιαίτερο βιβλίο στο οποίο 
καταχωρούνται οι υποχρεώσεις που αναλαμβάνονται, σε 
μείωση των αντίστοιχων πιστώσεων. 

7. Η εκτέλεση του Προϋπολογισμού κάθε οικονομικού 
έτους παρατείνεται για δύο μήνες για την είσπραξη των 
εσόδων του έτους που έληξε, καθώς και για την πληρωμή 
των εξόδων, για τα οποία οι σχετικές υποχρεώσεις έχουν 
αναληφθεί μέχρι τη λήξη του. 

8 . Για την συμπλήρωση των πιστώσεων του Προϋπολο¬ 
γισμού, σε περίπτωση που αυτές θα είναι ανεπαρκείς, 
κατά την εκτέλεσή του, καθώς και για την αντιμετώπιση 
εκτάκτων δαπανών που δεν είναι δυνατό αντικειμενικά να 
προβλεφθούν κατά την κατάρτιση του Προϋπολογισμού, 
στην αρχή του σκέλους των εξόδων θα αναγράφεται πί¬ 
στωση υπό τον τίτλο «Αποθεματικό» με την διάκριση «τα¬ 
κτικό» και «έκτακτο». 

Η τροποποίηση του Προϋπολογισμού μετά την έγκρισή 
του από το Διοικητικό Συμβούλιο υποβάλλεται για έγκριση 
στο Υπουργείο Υγείας, Πρόνοιας και Κοινωνικών Ασφαλί¬ 
σεων. 

9. Σε περίπτωση εξαντλήσεως των αναγραφομένων 
αποθεματικών είναι δυνατή φβγγραφή νέας πιστώσεως με 
βάση την προβλεπόμενη στην προηγούμενη παράγραφο 
διαδικασία. 

Αρθρο 3 

Απολογισμός - Ισολογισμός 

1. α) Μέσα στο μήνα Απρίλιο κάθε έτους, συντάσσεται ο 
απολογισμός του προηγούμενου οικονομικού έτους στον 
οποίο αναγράφονται κατά την ίδια τάξη με τον προϋπολο¬ 
γισμό οι εισπράξεις και οι πληρωμές του Ταμείου που 
έχουν προβλεφθεί και πραγματοποιηθεί κατά το έτος στο 
οποίο αναφέρεται ο απολογισμός. 

β) Με τον απολογισμό κάθε έτους, συντάσσται και ο Ισο¬ 
λογισμός που απεικονίζει τη γενική οικονομική κατάσταση 
του Ταμείου στις 31 Δεκεμβρίου του έτους στο οποίο ανα- 
φέρεται. 

2 .0 Απολογισμός και Ισολογισμός εισάγονται προς ψή¬ 
φιση στο Διοικητικό Συμβούλιο μέχρι τέλος Απριλίου του 
επόμενου έτους και υποβάλλονται για έγκριση στο Υπουρ¬ 
γείο Υγείας, Πρόνοιας και Κοινωνικών Ασφαλίσεων, μέχρι 
τέλος Ιουνίου του επομένου έτους. 

Άρθρο 4 

Εισπράξεις - Πληρωμές 

1. Οι εισπράξεις του Ταμείου ενεργούνται από Τρά¬ 
πεζα, που ορίζεται με απόφαση του Δ.Σ., η οποία ασκεί 
την Ταμειακή διαχείριση του Ταμείου, σύμφωνα με τις δια¬ 
τάξεις του Α.Ν. 1611/50 και του Ν.Δ. 2999/54 όπως αυ¬ 
τές εκάστοτε ισχύουν. 

2. Οι πληρωμές του Ταμείου ενεργούνται από την τρά¬ 


πεζα που ασκεί την Ταμειακή διαχείριση, σύμφωνα με τις 
προαναφερθείσες διατάξεις της παρ. 1, με χρηματική 
εντολή του Ταμείου, η οποία υπογράφεται από τον Πρόε¬ 
δρο, τον Διευθυντή και τον Προϊστάμενο του Τμήματος 
Οικονομικού. 

3. Τα πλεονάζοντα κεφάλαια του Ταμείου που σχηματί¬ 
ζονται πέρα από τις τρέχουσες υποχρεώσεις αυτού κατα¬ 
τίθενται ως διαθέσιμα σε έντοκο λογαριασμό στην Τρά¬ 
πεζα της Ελλάδος, τηρουμένων των διατάξεων του Α.Ν. 
1611 /50 και του Ν.Δ. 2999/54 όπως αυτές ισχύουν κάθε 
φορά. 

Άρθρο 5 

Προληπτικός και Κατασταλτικός Ελεγχος 

1. Ο προληπτικός έλεγχος της διαχειρίσεως του Τα¬ 
μείου διενεργείται απότο Ελεγκτικό Συνέδριο σύμφωνα 
με το άρθρο 18 του Ν.Δ. 1265/72 όπως αυτό συμπεριελή- 
φθη στο άρθρο 88 του Π.Δ. 774/80 (ΦΕΚ Α 189), σε συν¬ 
δυασμό με το Π.Δ. 346/74 (ΦΕΚ Α 130) «Περί ασκήσεως 
προληπτικού ελέγχου επί των δαπανών των Ν.Π.Δ.Δ. τε- 
λούντων υπό την Εποπτεία του Υπουργείου Κοιν. Υπηρε¬ 
σιών». 

2. Ο ετήσιος τακτικός κατασταλτικός έλεγχος του Τα¬ 
μείου διενεργείται, σύμφωνα με το άρθρο 84 του Ν. 
2084/92 (ΦΕΚ Α 165), από το Ελεγκτικό Συνέδριο, την 
Διεύθυνση Επιθεωρήσεως της Γενικής Γραμματείας Κοι¬ 
νωνικών Ασφαλίσεων και από Ορκωτούς Ελεγκτές μετά 
από ανάθεση σε αυτούς από το Δ.Σ. του Ταμείου. 

Άρθρο 6 
Προμήθειες 

1. Κάθε συμφωνία που συνομολογείται για λογαριασμό 
του Ταμείου για προμήθειες και εργασίες γενικά, ενεργεί- 
ται σύμφωνα με τις διατάξεις του Ν. 1797/88 (ΦΕΚ Α164) 
και του Π.Δ. 173/90 (ΦΕΚ Α 62), όπως αυτές τροποποιού¬ 
μενες ισχύουν κάθε φορά. 

2. Οι ανωτέρω προμήθειες υπόκεινται σε κάθε περί¬ 
πτωση στην έγκριση του Δ.Σ. του Ταμείου. 

Άρθρο 7 

Επένδυση Κεφαλαίων 

1. Τα διαθέσιμα κεφάλαια του Ταμείου μπορεί να επεν¬ 
δύονται με απόφαση του Διοικητικού Συμβουλίου αυτού 
που εγκρίνεται από τον Υπουργό Υγείας, Πρόνοιας και 
Κοινωνικών Ασφαλίσεων, όπου απαιτείται από τις κείμε¬ 
νες διατάξεις, τηρουμένων και των διατάξεων γενικών ή 
ειδικών νόμων, που ισχύουν κάθε φορά, για την τοποθέ¬ 
τηση των κεφαλαίων των Νομικών Προσώπων Δημοσίου 
Δικαίου, ως εξής: 

α) Σε τίτλους του Ελληνικού Δημοσίου και ομόλογα Τρα¬ 
πεζών, σε αξίες εγγυημένες από το Δημόσιο, σε εισηγμέ¬ 
νους στο Χρηματιστήριο Αξιών τίτλους ομολογιακών δα¬ 
νείων εν γένει και μετοχών Ανωνύμων Εταιρειών, σε αμοι¬ 
βαία κεφάλαια και σε χρεώγραφα εν γένει. 
β) Σε ακίνητα. 

2. Οι επενδύσεις σε ακίνητα περιλαμβάνουν: 

α) Την αγορά ετοίμων χτισμάτων για εκμετάλλευση ή για 
εγκατάσταση του Ταμείου ή την αγορά οικοπέδων εντός 
σχεδίου στην περιοχή Αττικής. 

β) Την ανοικοδόμηση σε ιδιόκτητα οικόπεδα του Τα¬ 
μείου, δηλαδή την ανέγερση κτιρίου ή επέκταση κτισμά- 

των του με σκοπό την στέγαση των υπηρεσιών ή την εκμε¬ 
τάλλευση. 

Άρθρο 8 

Αγορά ακινήτων - Ανοικοδομήσεις 

1. Για την αγορά και ανοικοδόμηση ακινήτων απαιτείται 
απόφαση του Διοικητικού Συμβουλίου του Ταμείου καθώς 
και έγκριση της απόφασης αυτής από τον Υπουργό 
Υγείας, Πρόνοιας και Κοινωνικών Ασφαλίσεων για την 
αποδέσμευση των απαιτουμένων κεφαλαίων. 

2. Η διαδικασία επιλογής και αγορά ακινήτων διενεργεί- 
ται σύμφωνα με τις διατάξεις του Π.Δ/τος 715/79 (ΦΕΚ Α 
212 ) και δεν επιτρέπεται σε καμμιά περίπτωση η υπο¬ 
γραφή του Συμβολαίου της αγοραπωλησίας πριν από την 
παροχή της έγγραφης έγκρισης του Υπουργού Υγείας, 
Πρόνοιας και Κοινωνικών Ασφαλίσεων. 

3. Για την ανοικοδόμηση σε ιδιόκτητα οικόπεδα καθώς 
και για την επισκευή ή διαρρύθμιση ιδιόκτητων χτισμάτων 
του Ταμείου, τηρείται η διαδικασία που προβλέπεται για 
την εκτέλεση Δημοσίων Έργων. 

4. Πριν από κάθε ανάθεση εκπόνησης της μελέτης και 
της επίβλεψης των πιο πάνω έργων, σε ιδιώτες μηχανι¬ 
κούς, το Δ.Σ. του Ταμείου μπορεί να απευθύνεται στην 
ΕΡΤ ή τον ΕΟΤ ή τη Σχολή Τουριστικών Επαγγελμάτων με 
αίτημα τη συνδρομή των Τεχνικών Υπηρεσιών τους. 

Άρθρο 9 

Φύλαξη Χρεωγράφων 

Τα χρεώγραφα που βρίσκονται στην κυριότητα και κα¬ 
τοχή του Ταμείου καταθέτονται για φύλαξη στο όνομα αυ¬ 
τού στην τράπεζα της Ελλάδος ή σε άλλη Τράπεζα που 
ορίζεται με απόφαση του Διοικητικού Συμβουλίου. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓ. ΠΡΟΝ. & ΚΟΙΝ. ΑΣΦΑΛΙΣΕΩΝ 

ΔΗΜ. ΓΕΩΡΓΑΚΟΠΟΥΛΟΣ ΦΟΙΒΟΣ ΙΩΑΝΝΙΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 370 (3) 

Αύξηση του ανωτάτου ορίου του εφάπαξ βοηθήματος που 
παρέχεται από το Ταμείο Συντάξεων Εφημεριδοπωλών 
και Υπαλλήλων Πρακτορείων στους ασφαλισμένους 
υπαλλήλους του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 45 του Ν. 1140/ 
1981 (Α' 68). 

2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/1985 (Α’ 137). 

3. Τις διατάξεις του άρθρου 15 του Π. Δ/τος 213/1992 
(Α' 102). 

4. Τις διατάξεις του άρθρου 71 του Ν. 2084/1992 (Α 


165) και την συνταχθείσα αναλογιστική μελέτη το Σεπτέμ¬ 
βριο 1993 και την από 15.9.1994 συμπληρωματική αυτής. 

5. Τις διατάξεις του άρθρου 29Α του Ν. 1558/1985 (Α' 

137) όπως προσετέθη με το άρθρο 27 του Ν. 2081 /1992 
(Α' 154). 

6 . Το γεγονός ότι με το παρόν Π. Δ/γμα προκαλείται δα¬ 
πάνη η οποία βαρύνει τον προϋπολογισμό του Ταμείου Συ¬ 
ντάξεων Εφημεριδοπωλών και Υπαλλήλων Πρακτορείων 
για την οποία έχει εγγράφει πίστωση ύψους 3.000.000 
δρχ. με ΚΑΕ 0631. 

7. Τη γνώμη του Δ.Σ. του Ταμείου Συντάξεων Εφημερι¬ 
δοπωλών και Υπαλλήλων Πρακτορείων που διατυπώθηκε 
κατά την 36η/15.12.1993 συνεδρίασή του. 

8 . Τη γνώμη του Συμβουλίου Κοινωνικής Ασφάλισης 
που διατυπώθηκε κατά τις 39η/30.3.94 και 49η/ 
19.10.1994 συνεδριάσεις του της ΚΖ περιόδου. 

9. Την 2024/26.10.93 (Α' 833) κοινή απόφαση του 
Πρωθυπουργού και Υπουργού Υγείας, Πρόνοιας και Κοι¬ 
νωνικών Ασφαλίσεων. 

10. Τις 637/1994 και 336/1994 γνωμοδοτήσεις του 
Συμβουλίου της Επικράτειας, μετά από πρόταση του Υφυ¬ 
πουργού Υγείας, Πρόνοιας και Κοινωνικών Ασφαλίσεων, 
αποφασίζουμε: 

Άρθρο μόνο 

Το ανώτατο όριο του εφάπαξ βοηθήματος, που κατα¬ 
βάλλεται από το Ταμείο Συντάξεων Εφημεριδοπωλών και 
Υπαλλήλων Πρακτορείων (Κλάδος Πρόνοιας) στους 
ασφαλισμένους υπαλλήλους του, καθορίζεται στο ποσό 
των πέντε εκατομμυρίων εκατόν εβδομήντα πέντε χιλιά¬ 
δων (5.175.000) δραχμών. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτομμβτη δημοσίευση και εκτέλεση 
του παρόντος διατάγματος. 

Αθήνα, 28 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 377 (4) 

Τροποποίηση και συμπλήρωση του Β.Δ. 631/72 (ΦΕΚ 
180Α/16.10.72) «Περί οργανώσεως και λειτουργίας 
της Δημόσιας Σχολής Εμπορικού Ναυτικού Σωστικών 
και Πυροσβεστικών Μέσων» όπως αυτό τροποποιή¬ 
θηκε με τα Π.Δ. 425/88 (ΦΕΚ 196Α/30.8.88) και 
365/92 (ΦΕΚ 184Α/92). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 2 παρ. 2 του Νόμου 2077/92 «Κύρωση της 
Συνθήκης για την Ευρωπαϊκή Ένωση και των σχετικών 
πρωτοκόλλων και δηλώσεων που περιλαμβάνονται στη τε¬ 
λική πράξη (ΦΕΚ 136 Α). 

2. Τις διατάξεις των παρ. 1 και 3 του άρθρ. 1 του Ν. 
1338/1983 «Περί εφαρμογής του κοινοτικού δικαίου» 
(ΦΕΚ 34 Α') όπως τροποποιήθηκε από το άρθρο 6 του Ν. 
1440/84 (ΦΕΚ 70 Α'). 

3. Τις διατάξεις των άρθρων 2 παρ. 1,58,65,66,67,68 
και 69 του Ν.Δ. 187/73 (ΦΕΚ 261 Α/3.10.73) «Περί Κώδι- 
κος Δημοσίου Ναυτικού Δικαίου». 

4. Την γνώμη του Γνωμοδοτικού Συμβουλίου των Δημο¬ 
σίων Σχολών Εμπορικού Ναυτικού αριθμ. 7/16 Αυγούστου 
1994. 

5. Το Παράρτημα V της Οδηγίας 92/29 ΕΟΚ ΤΟΥ ΣΥΜ¬ 
ΒΟΥΛΙΟΥ σχετικά με τις ελάχιστες προδιαγραφές ασφά¬ 
λειας και υγείας για την προώθηση βελτιωμένης ιατρικής 
περίθαλψης στα πλοία (ΕΕ 1_113/20/30.4.92). 

6 . Το άρθρο 29Α του Ν. 1558/85 (ΦΕΚ 137 Α ) δπως 
προσετέθη με το άρθρο 27 του Ν. 2081 /92 (ΦΕΚ 154 Α'). 

7. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού. 

8 . Την γνωμοδότηση του Συμβουλίου Επικράτειας 
αριθμ. 569/94 με πρόταση των Υπουργών Εθνικής Οικο¬ 
νομίας και Εμπορικής Ναυτιλίας, αποφασίζουμε: 


Άρθρο μόνο 

1. Στο άρθρο 12 του Β.Δ. 631/72 όπως αντικαταστά- 
θηκε με το άρθρο 2 του Π.Δ. 425/88 και ακολούθως με το 
άρθρο 2 του ΠΔ 365/92 αντικαθίσταται το εδάφιο γ της 
παρ. 1 ως εξής: 

γ. Κύκλος Πυροσβεστικών Μέσων - Ιατρικών Περιστατι¬ 
κών. 

(1) Προχωρημένη εκπαίδευση στην καταπολέμηση της 
πυρκαϊάς (ΠΥΡΑΣΦΑΛΕΙΑ). (ΑΩΝ/ΑΝΟΕ ΤΗΑΙΝΙΝΘ ΙΝ 
ΡΙΠΕ ΡΙΟΗΤΙΝΟ ΟΟυΠΒΕ). 

(2) ΕΠΕΙΓΟΝΤΑ ΙΑΤΡΙΚΑ ΠΕΡΙΣΤΑΤΙΚΑ - ΠΡΩΤΕΣ 
ΒΟΗΘΕΙΕΣ (ΜΕϋΙΟΑί. ΕΜΕΗΟΕΝΟΥ - ΡΙΒ3Τ ΑΙϋ). 

2. Στο άρθρο 12 του Β.Δ. 631/72, όπως αντικαταστά- 
θηκε με το άρθρο 2 του Π.Δ. 425/88 και ακολούθως με το 
άρθρο 2 του ΠΔ 365/92 αντικαθίσταται ο πίνακας των κύ¬ 
κλων σπουδών της παρ. 3 ως εξής: 


. Προσόντα σπουδαστών 
Ειδικότητες 


Κύκλοι 

Σπουδών 


Τομέας εκπ/σης 
(Μαθήματα) 


Ώρες 

Διδασκαλίας 


Απογεγραμμένοι ναυτικοί ή ναυτικοί με ΒΑΣΙΚΟΣ 
θαλάσσια υπηρεσία μέχρι ένα (1) έτος. 


Ναυτικοί με θαλάσσια υπηρεσία άνω του ΣΩΣΤΙΚΩΝ 
ενός(1) έτους και ηλικίας άνφ,^φν 17,5 ΜΕΣΩΝ 
ετών. 

Υποψήφιοι Αξ/κοί Ε.Ν. ΠΥΡΟΣΒΕΣΤΙ¬ 

ΚΩΝ ΜΕΣΩΝ - 
ΙΑΤΡΙΚΩΝ ΠΕ¬ 
ΡΙΣΤΑΤΙΚΩΝ 


- Εκπαίδευση στην ατομική επιβίωση στη 
θάλασσα (ΣΩΣΤΙΚΑ) 

- Βασική εκπαίδευση στην καταπολέ¬ 
μηση πυρκαϊάς (ΠΥΡΑΣΦΑΛΕΙΑ) 

- Επείγοντα Ιατρικά περιστατικά - Βα¬ 
σική Εκπαίδευση 

- Ανώτερη εκπαίδευση στη χρήση σω¬ 
στικών σκαφών και λέμβων διάσω¬ 
σης 

- Προχωρημένη εκπαίδευση στη κατα¬ 
πολέμηση της πυρκαϊάς 


15 

18 

12 

30 

35 


Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 28 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΠΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΚΑΤΣΙΦΑΡΑΣ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 378 (5) 

Σύσταση θέσεων Εκπαιδευτικού προσωπικού με σχέση 
εργασίας Ι.Δ. στις Δημόσιες Σχολές Εμπορικού Ναυτι¬ 
κού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 67 και 69 του Ν.Δ. 187/ 
1973 (ΦΕΚ 261 Α/73(3.10.73) «Περί Κώδικος Δημοσίου 
Ναυτικού Δικαίου». 


- Επείγοντα Ιατρικά περιστατικά - Πρώ- 21 
τες Βοήθειες 

β) Τις διατάξεις των άρθρων 4 και 6 του Ν.Δ. 99/1973 
(ΦΕΚ 173Α) «Περί συστάσεως Κ.Ν.Ε.». 

γ) Τις διατάξεις του άρθρου 14 παρ. 2γ του Ν. 2190/94 
(ΦΕΚ 28Α/3.3.94) «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης». 

δ) Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92 και το γεγο¬ 
νός ότι από τις διατάξεις του παρόντος διατάγματος προ- 
καλείται επιπλέον δαπάνη σε βάίρος του προϋπολογισμού 
του Κεφαλαίου Ναυτικής Εκπαίδευσης (ΚΝΕ) ύψους για 
μεν το 1994 περίπου 12.000.000 δρχ. που θα καλυφθεί 
από τους ΚΑΕ 0212, 0233, 0237, 0238, 0239, 0259, - 
0521 και 0522 για δε κάθε επόμενο οικονομικό έτος 
ύψους περίπου 86.000.000 δρχ. 

ε) Την σύμφωνη γνώμη του Συμβουλίου των Δημοσίων 
Σχολών Εμπορικού Ναυτικού (ΣΔΣΕΝ) με αριθμό 7/ 
16.8.94. 

στ) Την γνωμοδότηση του Συμβουλίου Επικράτειας με 
αριθμό 594/1994 και μετά από πρόταση του Υπουργού 
Εμπορικής Ναυτιλίας, αποφασίζουμε: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 1 
Προσωπικό 

Κατηγορίες - θέσεις 

Για την κάλυψη των εκπαιδευτικών αναγκών των Δημο¬ 
σίων Σχολών Εμπορικού Ναυτικού συνιστώνται οι παρα¬ 
κάτω θέσεις Εκπαιδευτικού Προσωπικού με σχέση εργα¬ 
σίας Ιδιωτικού Δικαίου αορίστου χρόνου, 
α) 15 θέσεις Διευθυντών Σπουδών 
β) 30 θέσεις Καθηγητών Επαγγελματικών μαθημάτων 
γ) 15 θέσεις Καθηγητών Γενικών και Τεχνικών μαθημά¬ 
των 

δ) 6 θέσεις Καθηγητών Αγγλικών 

ε) 4 θέσεις Καθηγητών Εφαρμογών και Εργαστηρίων 

στ) 5 θέσεις Δασκάλων Πρακτικών Εφαρμογών. 

Άρθρο 2 
Προσόντα 

Τα προσόντα που απαιτούνται για την πρόσληψη του 
προσωπικού του προηγούμενου άρθρου είναι τ’ ακόλουθα 
για κάθε κατηγορία: 

α. Διευθυντές Σπουδών Ανώτερων Δημοσίων Σχολών 
Εμπορικού Ναυτικού Πλοιάρχων: 

I. Δίπλωμα ή πτυχίο Ανώτερης Δημόσιας Σχολής 
Πλοιάρχων Εμπορικού Ναυτικού ή ισότιμης σχολής της αλ¬ 
λοδαπής ή Πτυχίο Διεθνούς Ναυτιλιακού Πανεπιστημίου ή 
πτυχίο ΑΕΙ. 

II. Δίπλωμα πλοιάρχου Α' τάξης. 

III. Δεκαετή πραγματική θαλάσσια υπηρεσία από την 
οποία δύο έτη τουλάχιστον ως Πλοίαρχος, μετά την από¬ 
κτηση του διπλώματος Α' τάξης. 

IV. Πενταετή διδακτική εμπειρία στις Δημόσιες Σχολές 
Ε.Ν. 

V. Άριστη γνώση της Αγγλικής γλώσσας και της Αγγλι¬ 
κής ναυτικής και τεχνικής ορολογίας. 

VI. Η τυχόν συγγραφική δραστηριότητα των ενδιαφερο¬ 
μένων συνεκτιμάται. 

β. Διευθυντές Σπουδών Ανωτέρων Δημοσίων Σχολών 
Εμπορικού Ναυτικού Μηχανικών: 

I. Πτυχίο ή Δίπλωμα Ανωτάτου Εκπαιδευτικού Ιδρύμα¬ 
τος της ημεδαπής ειδικότητας Μηχανολόγου Μηχανικού ή 
Μηχανολόγου Ηλεκτρολόγου ή Ναυπηγού Μηχανικού ή 
ισότιμης Σχολής της αλλοδαπής ή Πτυχίο Ανωτέρας Δημό¬ 
σιας Σχολής Μηχανικών Εμπορικού Ναυτικού ή ισότιμης 
Σχολής της αλλοδαπής ή πτυχίο Διεθνούς Ναυτιλιακού 
Πανεπιστημίου ή πτυχίο ΑΕΙ. 

Πλην των ανωτέρω αναφερομένων τίτλων σπουδών 
απαιτείται: 

(α) Για τους κατόχους πτυχίου Ανωτάτου Εκπαιδευτικού 
Ιδρύματος της ημεδαπής ή ισοτίμου της αλλοδαπής. 

(ι) Δεκαετής τουλάχιστον επαγγελματική δραστηριό¬ 
τητα από τη λήψη του πτυχίου σε συναφή με αυτό ειδικό¬ 
τητα (απασχόληση) και πεντεατή τουλάχιστον διδακτική 
εμπειρία στη ναυτική ή τριτοβάθμια εκπαίδευση. 

(ιι) Άριστη γνώση της Αγγλικής γλώσσας και της αγγλι¬ 
κής Ναυτικής και τεχνικής ορολογίας. 

(β) Για τους κατόχους πτυχίου Ανώτερης Δημόσιας Σχο¬ 
λής Μηχανικών Εμπορικού Ναυτικού ή ισοτίμου της αλλο¬ 
δαπής ή πτυχιούχους Διεθνούς Ναυτιλιακού Πανεπιστη¬ 
μίου: 

(ι) Δίπλωμα Μηχανικού Α' τάξης. 

(ιι) Δεκαετής πραγματική θαλάσσια υπηρεσία από την 
οποία διετής τουλάχιστον ως μηχανικός, μετά την από¬ 


κτηση του διπλώματος Α' τάξης, και πενταετής διδακτική 
εμπειρία στις Δημόσιες Σχολές Εμπορικού Ναυτικού. 

(ιιι) Άριστη γνώση της αγγλικής γλώσσας και της αγγλι¬ 
κής ναυτικής και τεχνικής ορολογίας. 

(ιν) Η τυχόν συγγραφική δραστηριότητα των ενδιαφερο¬ 
μένων συνεκτιμάται. 

γ. Καθηγητές Επαγγελματικών Μαθημάτων 

I. Δίπλωμα ή πτυχίο ΑΔΣΕΝ Πλοιάρχων,ή Μηχανικών ή 
του Διεθνούς Ναυτιλιακού Πανεπιστημίου. 

II. Δίπλωμα πλοιάρχου ή μηχανικού Α' τάξης Ε.Ν. 

III. Δεκαετή πραγματική θαλάσσια υπηρεσία από την 
οποία δύο έτη τουλάχιστον σαν πλοίαρχος ή μηχανικός, 
μετά την απόκτηση του διπλώματος Α' τάξης Ε.Ν. 

IV. Η τυχόν συγγραφική δραστηριότητα του ενδιαφερο¬ 
μένου συνεκτιμάται. 

δ. Καθηγητές Γενικών και Τεχνικών μαθημάτων 

I. Πτυχίο Ανωτάτου Εκπαιδευτικού Ιδρύματος της ημε¬ 
δαπής ή της αλλοδαπής. 

II. Δεκαετή τουλάχιστον επαγγελματική δραστηριότητα 
από τη λήψη του πτυχίου σε συναφή με αυτό ειδικότητα. 

III. Άριστη γνώση της Αγγλικής γλώσσας και της Αγγλι¬ 
κής ναυτικής και τεχνικής ορολογίας. 

IV. Άριστη γνώση της Αγγλικής γλώσσας και της Αγγλι¬ 
κής ναυτικής και τεχνικής ορολογίας. 

V. Η τυχόν συγγραφική δραστηριότητα του ενδιαφερο¬ 
μένου συνεκτιμάται. 

ε. Καθηγητές Αγγλικών 

I. Πτυχίο Ανωτάτου Εκπαιδευτικού Ιδρύματος της ημε¬ 
δαπής αντίστοιχης ειδικότητας ή ισοτίμου της αλλοδα¬ 
πής. 

II. Δεκαετή διδακτική εμπειρία μετά τη λήψη του πτυ¬ 
χίου ή πενταετή επαγγελματική δραστηριότητα συναφή 
με το βασικό τίτλο σποιΛών και πέντε έτη διδακτική 
εμπειρία. 

III. Η τυχόν συγγραφική δραστηριότητα του ενδιαφερο¬ 
μένου συνεκτιμάται. 

στ. Καθηγητές εφαρμογών και εργαστηρίων 

I. (α) Πτυχίο Τεχνολογικού Ιδρύματος της ημεδαπής ή 
ισοτίμου της αλλοδαπής και πιστοποιητικό εξειδίκευσης. 
Σε περίπτωση μη εμφάνισης υποψηφίων ΤΕΙ, δύναται να 
προσλαμβάνονται πτυχιούχοι ΑΕΙ ημεδαπής ή ισοτίμων 
Σχολών της αλλοδαπής αντίστοιχης ειδικότητος. 

(β) Εμπειρία στην εφαρμογή, με εξαετή τουλάχιστο συ¬ 
ναφή επαγγελματική δραστηριότητα, και δύο έτη διδα¬ 
κτική εμπειρία ή 

(α) Δίπλωμα εμπορικού Ναυτικού Α ή Β τάξης. 

(β) Οκταετή πραγματική θαλάσσια υπηρεσία. 

II. Επαρκή γνώση της Αγγλικής γλώσσης και της Αγγλι¬ 
κής ναυτικής ορολογίας. 

ζ. Δάσκαλοι Πρακτικών Εφαρμογών 

I. Απολυτήριο Τεχνικού ή Επαγγελματικού Λυκείου ή 
Παλαιού τύπου μέσης τεχνικής και επαγγελματικής Σχο¬ 
λής ή πτυχίο ή δίπλωμα ΕΝ ανάλογης ειδικότητος. 

II. Τετραετή εμπειρία στην ειδικότητα που αντιστοιχεί 
στη θέση που προκηρύσσεται. 

η. Αν δεν προσφέρονται για την πρόσληψη υποψήφιοι 
με τα προσόντα που προβλέπονται στο παρόν άρθρο είναι 
δυνατό, μετά από αιτιολογημένη απόφαση της Επιτροπής 
του άρθρου 5 του παρόντος, να προσλαμβάνεται προσω¬ 
πικό με λιγότερα προσόντα, πλην των βασικών τίτλων 
σπουδών και του αποδεικτικού ναυτικής ικανότητας, 
θ. Η γνώση της Αγγλικής γλώσσης στο επίπεδο που 

απαιτείται, κατά κατηγορία, διαπιστώνεται από τριμελή 
Επιτροπή που συγκροτείται με απόφαση του Υπουργού 
Εμπορικής Ναυτιλίας και αποτελείται από μονίμους ή επί 
συμβάσει ιδιωτικού δικαίου αορίστου χρόνου καθηγητές 
των Δημοσίων Σχολών Εμπορικού Ναυτικού κατόχους 
πτυχίου αγγλικής γλώσσης Πανεπιστημίου της ημεδαπής 
ή ισότιμης Σχολής της αλλοδαπής ή διπλώματος 
ΡΠΟΡΙΟΕΝΟΥ (ΜΙΟΗΙΟΑΝ ή ΟΑΜΒΗΙϋΘΕ). 

Αρθρο 3 

Ειδικό εκπαιδευτικό προσωπικό 

Για την κάλυψη των αναγκών σχεδιασμού και παρακο¬ 
λούθησης του έργου της Ναυτικής Εκπαίδευσης συνιστώ- 
νται στη Διεύθυνση Εκπαίδευσης Ναυτικών (ΔΕΚΝ) 4 θέ¬ 
σεις ειδικού εκπαιδευτικού προσωπικού με σχέση εργα¬ 
σίας ιδιωτικού δικαίου αορίστου χρόνου με προσόντα ανά¬ 
λογα των Διευθυντών Σπουδών και εκπαιδευτική προϋ¬ 
πηρεσία στις ΑΔΣΕΝ ή ΚΕΣΕΝ τουλάχιστον οκτώ ετών. 

Άρθρο 4 

Αποδοχές - Κατάταξη 

Οι αποδοχές του παραπάνω εκπαιδευτικού προσωπικού 
καθορίζονται κατά την διαδικασία που προβλέπεταί από 
τις διατάξεις του Ν. 993/1979 (ΦΕΚ 281Α/21.12.79) και 
κατατάσσονται στις εξής κατηγορίες του Κανονισμού 
Αποδοχών και Αποζημιώσεων σε βάρος του Κεφαλαίου 
Ναυτικής Εκπαίδευσης (ΦΕΚ 1482Β/75/12/12/75). 
Ειδικό εκπαιδευτικό προσωπικό Β 1/1 
Διευθυντές Σπουδών Β 1/3 
Καθηγητές Επαγγελματικών Μαθημάτων Β11/3 
Καθηγητές Γ ενικών και Τεχνικών Μαθημάτων Β11/3 
Καθηγητές Αγγλικών Β 11/3 
Καθηγητές Εφαρμογών κ»£ργαστηρίων Β11/5 
Δάσκαλοι Πρακτικών Εφαρμογών Β11/8. 

Άρθρο 5 

Διαδικασία πρόσληψης 

Η διαδικασία πρόσληψης του παραπάνω εκπαιδευτικού 
προσωπικού διενεργείται κατά τα οριζόμενα στο άρθρο 10 
του Π.Δ. 410/1988. 

Άρθρο 6 

Η ισχύς του παρόντος Προεδρικού Διατάγματος αρχίζει 
από την δημοσίευσή του στην Εφημερίδα της Κυβερνή- 
σεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 28 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΑΠΟΦΑΣΕΙ Σ 

(6) 

Σύσταση Ανώνυμης Εταιρείας πρακτορείας επιχειρηματι¬ 
κών απαιτήσεων με την επωνυμία «Ρβεί ΗβΙΙεε Α.Ε. 
Πρακτορείας Επιχειρηματικών Απαιτήσεων» και β) 
συμμετοχή της Ιονικής Τράπεζας στο μετοχικό κεφά¬ 
λαιο της υπό σύσταση Εταιρεία. 

(Συνεδρίαση 549/28.11.94) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 

ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) το Ν. 1905/15.11.90 «Για τη σύμβαση πρακτορείας 
επιχειρηματικών απαιτήσεων και άλλες διατάξεις» όπως 
τροποποιήθηκε ως προς την παρ. 3 του άρθρου 4 από το 
Ν. 2232/29.8.94, 

β) το Ν. 1796/88, 

γ) την Π.Δ./ΤΕ 2168/8.1.93, όπως ισχύει, 

δ) την απόφαση 448/2/7.5.90, όπως ισχύει, 

ε) τα από 21.7.94 και 16.11.94 (Α.Π. 12900 και 13523) 
έγγραφα της Ιονικής Τράπεζας και το από 31.10.94 (Α.Π. 
13437) αίτημα των μετόχων της πιο πάνω υπό σύσταση 
Εταιρείας, 

στ) το από 28.11.94 έγγραφο του Οργανισμού Ασφάλι¬ 
σης Εξαγωγικών Πιστώσεων, 

ζ) την επί του θέματος εισήγηση των Διευθύνσεων Νο¬ 
μισματικής Πολιτικής και Τραπεζικών Εργασιών και Γενι¬ 
κής Επιθεώρησης Τραπεζών της Τράπεζας της Ελλάδος, 
αποφάσισε: 

Εγκρίνεται: 

1. Η παροχή άδειας για την ίδρυση και λειτουργία Ανώ¬ 
νυμης Εταιρείας πρακτορείας επιχειρηματικών απαιτή¬ 
σεων με την επωνυμία «ΡασΙ ΗβΙΙβδ Α.Ε. Πρακτορείας Επι¬ 
χειρηματικών Απαιτήσεων» η λειτουργία και δραστηριό¬ 
τητα της οποίας θα διέπεται από τις διατάξεις του Ν. 

1905/15.11.90, όπως ισχύει. 

2. Η διάθεση από την Ιονική Τράπεζα κεφαλαίων της μέ¬ 
χρι ποσού δραχμών διακοσίων σαράντα εκατομμυρίων 
(δρχ. 240.000.000) για τη συμμετοχή της με ποσοστό 
24% στο μετοχικό κεφάλαιο της πιο πάνω υπό σύσταση 
Εταιρείας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 
Αθήνα, 1 Δεκεμβρίου 1994 


Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 


Ο Γραμματέας 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



